[pic] | EURÓPAI BIZOTTSÁG |

Brüsszel, 2010.5.18.

COM(2010)251 végleges

2008/0263 (COD)

A BIZOTTSÁG KÖZLEMÉNYEAZ EURÓPAI PARLAMENTNEKaz Európai Unió működéséről szóló szerződés 294. cikkének (6) bekezdése alapján

az intelligens közlekedési rendszereknek a közúti közlekedés területén történő kiépítésére, valamint a más közlekedési módokhoz való kapcsolódására vonatkozó keret megállapításáról szóló európai parlamenti és tanácsi irányelvre irányuló módosított javaslatra vonatkozóan első olvasatban elfogadott tanácsi álláspontról (EGT-vonatkozású szöveg)

2008/0263 (COD)

A BIZOTTSÁG KÖZLEMÉNYE AZ EURÓPAI PARLAMENTNEK az Európai Unió működéséről szóló szerződés 294. cikkének (6) bekezdése alapján

az intelligens közlekedési rendszereknek a közúti közlekedés területén történő kiépítésére, valamint a más közlekedési módokhoz való kapcsolódására vonatkozó keret megállapításáról szóló európai parlamenti és tanácsi irányelvre irányuló módosított javaslatra vonatkozóan első olvasatban elfogadott tanácsi álláspontról

1. ELŐZMÉNYEK

A javaslat Európai Parlamenthez és Tanácshoz történő továbbításának időpontja COM(2008) 0887 – 2008/0263 (COD) | 2008. december 16. |

Az Európai Gazdasági és Szociális Bizottság véleményének időpontja: | 2009. május 13. |

Az Európai Parlament véleményének időpontja (első olvasat): | 2009. április 23. |

A Tanács álláspontja elfogadásának időpontja: | 2010. május 10. |

2. A BIZOTTSÁG JAVASLATÁNAK CÉLJA

A közúti közlekedésben az intelligens közlekedési rendszereket (Intelligent Transport Systems – ITS) alkalmazó megoldások elterjedése jóval lassabb, mint a többi közlekedési mód esetében, és az ITS-szolgáltatások kiépítése gyakran széttagolt módon történik. Az önkéntes megállapodások és a szabványosítás nem eredményezett lényeges előrehaladást az ilyen rendszerek kiépítésével és használatával kapcsolatban. A Bizottság ezért az intelligens közlekedési rendszereknek a közúti közlekedés területén történő kiépítéséről, valamint a más közlekedési módokhoz való kapcsolódásáról szóló keretirányelvet és cselekvési tervet terjesztett elő.

Míg a cselekvési terv hat prioritási területet és hozzájuk kapcsolódó intézkedéseket jelöl meg az ITS-rendszerek közúti közlekedés területén történő kiépítésének és átjárhatóságának felgyorsítása érdekében, az irányelv az ITS-rendszerek hatékony és koordinált kiépítéséhez szükséges cselekvések végrehajtásának jogi kereteit biztosítja. Ezekre a keretekre vonatkozóan a javaslat hatáskör átruházását tervezi a Bizottság számára az ITS-rendszerek kiépítéséhez és operatív használatához szükséges kompatibilitás, átjárhatóság és folytonosság biztosítására vonatkozó részletes előírások felhatalmazáson alapuló aktusok útján történő elfogadására.

3. ÉSZREVÉTELEK A TANÁCS ÁLLÁSPONTJÁHOZ

A Tanács álláspontja kismértékben módosította a Bizottság eredeti javaslatát. Figyelembe véve az Európai Parlament által javasolt módosításokat, az álláspont a kiemelt területek meghatározásával és elsősorban a Bizottság által elfogadandó előírások kidolgozására és használatára vonatkozó hat kiemelt intézkedésre koncentrálva egyértelműbbé tette az irányelv hatályát. A tanácsi álláspont ezenkívül megerősítette a személyes adatoknak az ITS kiépítésével összefüggésben felmerülő, az Európai Parlament által és az európai adatvédelmi biztos véleményében is hangsúlyozott védelmét és a kárfelelősségi kérdésekkel is foglalkozott.

A Tanács által első olvasatban, a Bizottság eredeti javaslatához képest csekély módosítással elfogadott javaslat az intézmények között elért megállapodást tükrözi, amint azt a Coreper I elnöke és az Európai Parlament Közlekedési és Idegenforgalmi Bizottsága közötti levélváltás is alátámasztja.

A Bizottság úgy véli, hogy a megállapodás teljes mértékben összhangban áll a javaslat céljával, ezért támogatni tudja azt.

A megállapodás három bizottsági nyilatkozatot és egy, a három intézmény által kiadott nyilatkozatot ír elő, amelyek a közlemény mellékletében találhatók, és amelyeket a jogalkotási aktussal együtt tesznek közzé a Hivatalos Lapban.

I. MELLÉKLETA Bizottság nyilatkozata A Bizottság nyilatkozata az ITS-sel kapcsolatos kiemelt intézkedésekről

1. Az első olvasati szakaszban elfogadott tanácsi álláspont szövegének 6. cikke (2) bekezdése a következő:

„1a. A Bizottság törekszik az egy vagy több kiemelt intézkedésre vonatkozó előírások …[1]-ig történő elfogadására.

A Bizottság legkésőbb 12 hónappal a kiemelt intézkedésre vonatkozó szükséges előírások elfogadását követően az EUMSz. 294. cikkével összhangban – és adott esetben költség-haszon elemzést is magában foglaló hatásvizsgálat elvégzését követően – javaslatot nyújt be az Európai Parlament és a Tanács számára az adott kiemelt intézkedés megvalósítására vonatkozóan.” "

2. A Bizottság álláspontja szerint a jelenleg rendelkezésre álló információk alapján a 3. cikkben felsorolt kiemelt intézkedésekhez szükséges előírások elfogadására a következő indikatív ütemterv állítható fel:

Az előírás tárgya: | A határidő legkésőbb: |

Az EU egészére kiterjedő multimodális utazási információs szolgáltatások a 3. cikk a) pontja szerint | 2014 |

Az EU egészére kiterjedő valós idejű forgalmi információs szolgáltatások a 3. cikk b) pontja szerint | 2013 |

A közúti biztonsággal kapcsolatos minimális általános forgalmi információk lehetőség szerinti, a felhasználók számára térítésmentesen hozzáférhető módon való nyújtásához szükséges adatok és eljárások a 3. cikk c) pontja szerint | 2012 |

Az EU egészére kiterjedő kölcsönösen átjárható e-segélyhívó összehangolt biztosítása a 3. cikk d) pontja szerint | 2012 |

A teher- és a haszongépjárművek biztonságos és védett parkolóhelyeire vonatkozó információs rendszerek kiépítése a 3. cikk e) pontja szerint | 2012 |

A teher- és a haszongépjárművek biztonságos és védett parkolóhelyeire vonatkozó foglalási szolgáltatások nyújtása a 3. cikk f) pontja alapján | 2013 |

1. táblázat: A kiemelt intézkedésekre vonatkozó előírások elfogadásának indikatív ütemterve

Az indikatív ütemterv azon a feltételezésen alapul, hogy az EP és a Tanács az ITS-irányelvről a második olvasat korai szakaszában, 2010 elején megállapodik.”

A Bizottság nyilatkozata a kárfelelősségről

„Az ITS-alkalmazások és -szolgáltatások bevezetése és használata több kérdést is felvet a kárfelelősséggel kapcsolatban, ami nagyban akadályozhatja egyes ITS-szolgáltatások széles körű piaci elterjedését. E kérdések megoldása az ITS-re vonatkozó bizottsági cselekvési tervben a kiemelt feladatok között szerepel.

A Bizottság a meglévő nemzeti és közösségi kárfelelősségi jogszabályok, különösen pedig az 1999/34/EK irányelv fényében szoros figyelemmel fogja kísérni az ITS-alkalmazások és -szolgáltatások bevezetésével és használatával kapcsolatos tagállami fejleményeket. A Bizottság a szükségesnek és alkalmasnak ítélt körben iránymutatásokat fog kidolgozni a felelősség kérdésköréről, melyekben egyebek mellett ismertetni fogja az ITS-alkalmazások és -szolgáltatások bevezetésével és használatával összefüggésben az érdekeltekre háruló kötelezettségeket.”

A Bizottság nyilatkozata a felhatalmazáson alapuló jogi aktusokról szóló értesítésről

„Az Európai Bizottság tudomásul veszi, hogy az Európai Parlament és a Tanács véleménye szerint – azokat az eseteket kivéve, amikor a jogalkotási aktus sürgősségi eljárást ír elő – a felhatalmazáson alapuló jogi aktusokkal kapcsolatos értesítések kiküldésekor figyelembe kell venni az intézmények működési szüneteit (téli és nyári szünet, európai választások) annak érdekében, hogy az Európai Parlament és a Tanács a vonatkozó jogalkotási aktusokban rögzített határidőn belül gyakorolhassa előjogait, továbbá készen áll arra, hogy ennek megfelelően járjon el.”

II. MELLÉKLET

Intézményi nyilatkozat

Az Európai Parlament, a Tanács és a Bizottság nyilatkozata az EUMSz.

290. cikkével kapcsolatban

„Az Európai Parlament, a Tanács és a Bizottság kijelenti, hogy ezen irányelv rendelkezései nem befolyásolják az intézményeknek az EUMSz 290. cikke alkalmazásával kapcsolatos jövőbeli álláspontjait, sem pedig az ilyen rendelkezéseket tartalmazó egyedi jogalkotási aktusokat.”

[1] Kérem illessze be az időpontot: az irányelv hatálybalépését követő harminc hónapon belül.